સીટીઝન અમેન્ડમેન્ટ એકટ-સીએએ, એનઆરસી અને એનપીઆરને લઇ દેશભરમાં જે પ્રકારે લોકોમાં આક્રોશ પ્રવર્તી રહ્યો છે અને પોતાના અંગત હિતો અને સ્વાર્થ માટે વડાપ્રધાન નરેન્દ્ર મોદી અને અમિત શાહ બંધારણ અને દેશના ટુકડા કરી સમાજનું વિભાજન કરવાનું હીન રાજકારણ ખેલી રહ્યા છે ત્યારે દેશની એકતા, અખંડિતતા અને બંધારણના સૌહાર્દને બચાવવા અમે અમારો જીવ આપી દઇશું પરંતુ સીએએ, એનઆરસી અને એનપીઆરનો અમલ નહી થવા દઇએ એમ આજે રાષ્ટ્ર મંચ, ગુજરાતના કન્વીનર અને રાજયના પૂર્વ મુખ્યમંત્રી સુરેશ મહેતા, પૂર્વ મંત્રી પ્રવીણસિંહ જાડેજાએ જણાવ્યું હતું.